
PRINCIPIILE ŞI CONTINUTUL SISTEMULUI DE 
GENERARE ȘI REGENERARE A FORŢELOR 


CONCLUZII 


Procesul de generare a forțelor unităților 
militare, ca ansamblu de activități menite 
să asigure efectivele şi materialele necesare 
aducerii unităților şi  comandamentelor 
existente la pace la încadrarea şi înzestrarea 
de război, pentru menţinerea sau refacerea 
capacității combative a acestora, se 
organizează şi desfăşoară, într-o concepţie 
unitară, atât la pace, cât şi la război. 


General maior dr. Mihai PALAGHIA 


e Alegerea modalităților de generare şi 
regenerare a forțelor unităţilor militare se 
face în raport cu o serie de criterii de natură 
economică, socială, militară, juridică, 
psihologică etc. 

e Generarea şi regenerarea forțelor se face în 
strictă conformitate cu un sistem coerent de 
principii şi norme, cunoscut şi acceptat de 
toți cei care sunt chemaţi să le transpună în 
practică. 


===. 


1. Consideraţii asupra sistemului de generare şi regenerare a forțelor 


Procesul de generare a forțelor unităților 
militare cuprinde ansamblul de activităţi ce se 
planifică, organizează şi desfăşoară, într-o 
concepție unitară, încă din timp de pace şi pe toată 
durata războiului, în scopul asigurării acestora cu 
efectivele şi materialele necesare aducerii unităților 
şi comandamentelor existente la pace la încadrarea 


şi înzestrarea de război, pentru mobilizarea şi 


înfiinţarea unităţilor prevăzute în plan şi pentru 
menţinerea sau refacerea capacității combative pe 
timpul acțiunilor militare la război. 

Pentru a îndeplini eficient obiectivele 
completării cu resurse umane şi materiale a 
unităților în organizarea acestei activități se vor 
avea în vedere: 1) necesarul de completare cu 


personal a unităților militare la pace şi crearea 

rezervei prevăzută la război; 2) uzura fizică şi 
morală a tehnicii şi materialelor din înzestrare; 3) 
consumurile înregistrate în procesul de instrucție; 
4) valoarea pierderilor înregistrate; 5) timpul la 
dispoziție şi prioritățile de completare cu resurse; 
6) resursele umane şi materiale avute la dispoziție; 
7) complexitatea situației  operativ-tactice; 8) 
caracterul acțiunilor inamicului; 9) condiţiile de 
timp şi anotimp; 10) caracteristicile terenului etc. 
Gradul de completare a unităţilor cu resurse se 


apreciază prin raportarea efectivului prezent şi al 

înzestrării acestora la necesarul de război. Astfel, 
funcție de gradul de completare realizat, unitățile 
pot fi considerate: 
a) apte la îndeplinirea unei misiuni — când 
gradul de completare este de cel puţin 75%; 
b) neutralizate — când gradul de completare 
este de 50%-75%; 
c) nimicite — când gradul de completare este 


mai mic de 50%. 


2. Modalităţile de generare şi regenerare a forțelor 


Unitățile care şi-au pierdut capacitatea 


combativă pot fi înlocuite, cu aprobarea 
comandantului eşalonului superior, şi regrupate în 
raioane unde se vor executa activitățile de 


completare cu resurse. 


de înlocuire a tuturor unităților care şi-au pierdut 


capacitatea combativă, se vor înlocui numai 


unitățile care duc acțiuni pentru îndeplinirea 
misiunilor pe direcția/direcțiile principale sau se 
vor continua acțiunile militare cu unitățile care au o 
capacitate de luptă redusă, operaționalizarea 
acestora realizându-se prin regruparea forțelor 
altor 


utilizarea efectivelor 


din 


existente, prin 


unități/subunități subordinea aceluiaşi 
comandament, ce nu pot fi refăcute în timp util sau 


prin întărirea cu subunități din cadrul forțelor de 


angajare ulterioară sau rezervă. 

Completarea cu personal se va corela cu 
posibilitatea de asigurare cu materiale, echipament, 
armament şi tehnică de luptă specifice fiecărei 
structuri militare, cu nevoile de personal ale 
structurilor luptătoare, de asigurare de luptă şi 
logistice şi durata necesară realizării capacității 
operaționale de către structurile ce au suferit 
pierderi. Completarea cu resurse umane şi 
materiale sunt reciproc corelate pentru a se evita 
surplusul nejustificat sau insuficiența acestora. 

În zona acțiunilor militare, completarea 
unităților cu efective îmbracă două aspecte: pe de o 
parte la nivel de grup, cu efective constituite în 
subunități organice de tip grupă, echipaj, piesă, 
pluton, companie şi chiar superior acestora, care 


s-au pregătit centralizat în unitățile de instrucție sau 


General maior dr. Mihai PALAGHIA, comandantul Corpului 1 Armată Teritorial “GI. loan 
Culcer”, este autorul unei “Metodologii de organizare şi desfăşurare a evaluării nivelului de 


operaționalizare inițial al structurilor destinate NATO, prin propunerile de forțe” şi a 
numeroase articole de specialitate şi de securitate națională, regională şi internaţională. 

care sunt recuperate şi reorganizate în raioanele de 
refacere a unităților operative (a căror tehnică din 
înzestrare a fost distrusă pe câmpul de luptă), pe de 
altă parte la nivelul individ, cu efective ce vor 
completa funcții neîncadrate din subunități/unități/ 
comandamente. Personalul ce încadrează tehnica 
de luptă devenită neoperativă pe câmpul de luptă se 
va redistribui, cu prioritate, altor structuri din 
cadrul subunității, unității sau marii unități, pe 
funcții de aceeaşi specialitate sau, după caz, se va 
regrupa în cadrul unităților de instrucție 
(completare) în vederea continuării procesului de 
instrucție, ordinelor 


potrivit comandanților 


eşaloanelor superioare. Ín vederea organizării/ 


planificării într-o concepție unitară şi a asigurării 
viabilităţii sistemului de completare cu resurse se 
impune respectarea unor principii de către toate 
eşaloanele şi organele  militare/civile cu 
responsabilităţi în domeniu. 

“Stabilirea clară a cadrului de război al armatei, 
precum şi al cadrului de mobilizare pentru fiecare 
structură militară (termen de mobilizare, loc de 
mobilizare, situații de mobilizare, modul de 
completare a deficitelor, termene de completare) 
permite proiectarea judicioasă a resurselor încă din 
timp de pace şi asigurarea unor fluxuri suficiente şi 


oportune de resurse”.! 


3. Principii ale completării resurselor umane şi materiale 


Formarea şi pregătirea rezervei Forţelor 
Terestre la nivelul standardelor forțelor dislocabile, 
printr-un sistem permanent de forme şi mijloace, va 
reduce semnificativ durata de operaționalizare a 
unităților şi va 


mobilizate/înfiinţate asigura 


luptătorilor/specialiştilor abilităţile necesare 
îndeplinirii misiunilor de luptă la nivelul celor 
încadraţi în forţele active. 

Un alt principiu îl reprezintă constituirea 
resurselor pe plan zonal/teritorial. O astfel de 
concepție de distribuire şi stocare a resurselor în 
zonele de interes operativ/strategic asigură o 
anumită autonomie structurilor militare, diminuând 
dependența acestora de eşaloanele superioare, 
reducând durata ajungerii resurselor la beneficiar şi 
a riscurilor generate de transportul executat pe 
distanțe mari. Totuşi, constituirea rezervelor de 


completare în plan zonal/teritorial nu trebuie să 


aibă efecte negative asupra principiului conducerii 
centralizate/unice deoarece există inconvenientul 
stocării nejustificate de resurse la unele structuri 
neangajate în acţiuni hotărâtoare şi al neasigurării 
cu personal şi materiale a celor cu nevoi reale. 
Sistemul de completare cu resurse, pe baza 
principiului suficienţei resurselor la pace şi război, 
trebuie să asigure crearea, gestionarea şi evidența 
resurselor necesare, atât 


pentru completarea 


forțelor armate la mobilizare, cât şi pentru 
refacerea capacității de luptă a unităților, ca urmare 
a pierderilor suferite pe timpul acțiunilor militare. 
O importanță deosebită în asigurarea viabilității 
sistemului de completare cu resurse o are şi 
principiul privind protecția şi asigurarea 
multilaterală, atât pe timpul mobilizării, cât şi al 
desfăşurării acțiunilor militare, măsurile întreprinse 


în acest scop vizând reducerea efectelor acțiunilor 

diverse şi permanente desfăşurate de inamic pentru 
reducerea capacității de reacţie a trupelor noastre. 
Pentru menținerea capacității operaționale a 
unităților militare, pe timpul mobilizării şi 
acțiunilor de luptă, completarea cu resurse umane 
şi materiale trebuie să îndeplinească o serie de 
cerințe cum ar fi: să se execute continuu pentru a 
nu determina oprirea/încetinirea ritmului acțiunilor 
în curs de desfăşurare/pregătire şi pentru a nu 
solicita excesiv sistemul logistic; să se execute în 
momentul oportun, respectiv când gradul de 
completare a scăzut la un nivel mai mic de 75% 


față de necesarul de război (încadrarea funcțiilor 


BIBLIOGRAFIE 


unicat şi a celor care determină nemijlocit 
capacitatea combativă a unităţilor se va efectua şi 
atunci când gradul de completare este mai mare de 
75%); să se respecte principiul  priorității, 
avându-se în vedere locul, rolul şi misiunile marilor 
unități şi ale unităţilor în cadrul dispozitivului 
operativ sau tactic; să se desfăşoare în secret. 
Trecerea centrelor militare județene în 
subordinea corpurilor de armată teritoriale asigură 
aplicarea unei concepţii unitare privind generarea şi 
regenerarea forțelor şi apropierea de nevoile reale 


ale unităților şi marilor unități. 


1. Legea nr.46/1996 privind pregătirea populaţiei pentru apărare, art.16. 


PROPUNERE 


Monitorizarea, de către structura afiliată din Statul Major General, a necesarului de 


resurse umane şi materiale pentru derularea adecvată a procesului de generare şi regenerare a 


forțelor militare ale României. 

